***ELEMENTI VREDNOVANJA I OCJENJIVANJA***

***U EKSPERIMENTALNOM IZBORNOM PROGRAM GRAĐANSKOG ODGOJA I***

***OBRAZOVANJA U 8. RAZREDU OSNOVNE ŠKOLE 2020./2021.***

*Izvedbeni kurikulum tijekom školske godine podliježe promjenama,*

*prilagodbama i programima pojedinaca, razreda, projektima,međupredmetnim temama,*

*prigodnim datumima i potrebama on-line nastave /COVID19*

* *ELEMENTI VREDNOVANJA I OCJENJIVANJA POSTIGNUĆA UČENIKA U RAZVOJU GRAĐANSKE KOMPETENCIJE*

*Sukladno Pravilniku o praćenju i ocjenjivanju odgojno-obrazovnih postignuća učenika u osnovnoj i srednjoj školi, elementi ocjenjivanja su:*

**Usvojenost nastavnih sadržaja**

* Prema nastavnom planu i programu GOO-a 8. r. usvojenost nastavnih sadržaja obuhvaća **usvajanje ishoda strukturnih dimnezija** (ljudsko-pravna, politička,društvena,kulturološka, gospodarska, ekološka ) i funkcionalnih dimenzija
* **Građansko znanje i razumijevanje** - Činjenično znanje i razumijevanje (znanje *što i* znanje *zašto*): ( razumijevanje pojmova, vrednota, procesa, institucija i zakonitosti koje čine temelj aktivnog i odgovornog građanstva; potvrđuje se imenovanjem, određivanjem, opisivanjem, analizom, tumačenjem, usporedbom, vrednovanjem i zaključivanjem )

**Primjena znanja ( aktivnosti, vježbe, zalaganje, komunikacija, provjera postignuća- praktičan rad , vođenje dnevnika GOO-a, Učenička mapa osobnog razvoja )**

* Usvojenost nastavnih sadržaja provjerava se primjenom znanja kroz funkcionalne dimenzije
* **(b) Građanske vještine i sposobnosti** - Provedbeno znanje (znanje *kako*): razvoj i primjena građanskih vještina i sposobnosti prilikom rješavanja problema koji spadaju u područje aktivnog i odgovornog građanstva; potvrđuje se uspješnom primjenom stečenih ili inovativnih znanja i vještina u konkretnoj situaciji;
* **C) Građanske vrijednosti i stavovi**- Vrijednosno usmjerenje – razumijevanje i prihvaćanje vrednota koje čine temelj aktivnog i odgovornog građanstva; potvrđuje se odgovarajućim obrascima ponašanja.
* **Vođenje dnevnika ( bilježnica)** – na satu učenici prilažu materijale , zabilješke o nastavi, na kraju svakog sata izvode- zaključak- usvojene ishode , kritički osvrt na probleme i nastavni sat, bilježe volontiranje na kraju kojih se potpisuju voditelji volontiranja s opisom usvojenih vještina i sposobnosti učenika.
* U ***Učeničku mapu osobnog razvoja u Građanskom odgoju i obrazovanju***učenik upisuje projekte i aktivnosti u kojima je sudjelovao, što je tijekom godine izradio u svezi **Građanskog odgoja i obrazovanja ,** osobna zapažanja, bilješke, osvrte na naučeno, nove ideje i rješenja do kojih je došao, koje su mu vrijednosti važne i s kojim se teškoćama susretao, prilaže priznanja, zahvalnice, potvrde o sudjelovanju u istraživačkim projektima škole i društvene zajednice, natjecanjima, smotrama, volontiranju, o završenim tečajevima ( npr. Tečaj za pružanje prve pomoći, škola tehničke kulture, škola stranih jezika, škole u području umjetničkog izražavanja itd.)
* Svrha je mape da služi kao podloga za profesionalno usmjeravanje učenika, motivator za otkrivanje vlastitih sposobnosti kroz njegovo društveno angažiranje i praktične aktivnosti te za planiranje učenja osobnog razvoja.
* Za ***Učeničku mapu osobnog razvoja u Građanskom odgoju i obrazovanju*** može poslužiti : bilježnica, fascikl u kojeg učenik ulaže dokumente i potvrde ( npr. O realiziranim aktivnostima dobrovoljnog rada), a učenik može i sam kreirati korice za umetanje uradaka dokumenata.
* Učenik mapu nadograđuje i čuva tijekom cijelog školovanja, u nju unosi i dokumente o završenim tečajevima, volontiranju i sl.

***EVALUACIJA IP GRAĐANSKOG ODGOJA I OBRAZOVANJA , MAPA OSOBNOG RAZVOJA , zaključivanje ocjena /učenik opisuje očekivano objašnjava osobno ostvarene aktivnosti, predlaže nove sadržaje, objašnjava ulogu aktivnog građana u budućnosti, učenik shvaća da je vođenje mape osobnog razvoja podloga za osobno profesionalno usmjeravanje , motivator za otkrivanje vlastitih sposobnosti kroz društveno angažiranje i praktične aktivnosti te za planiranje učenja osobnog razvoja***

*Napomena:Tijekom školske godine moguće su, prema naputcima institucija MZO i mentora i savjetnika AZOO , promjene vođenja elemenata vrednovanja učenika s obzirom da je u tijeku proces kurikularne reforme obrazovanja i eksperimentalnog provođenja nastave.*